S-3555/2019

Dómur

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 12. júlí 2019, á hendur H-kk-þgf R-kk-þgf Ó-kk-þgf, kt. [...], [...], Reykjavík fyrir eftirgreind umferðar og lögreglulagabrot á árinu 2018 í Reykjavík, með því að hafa:

1. Föstudaginn 15. júní ekið bifreiðinni [...] óhæfur til að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 14 ng/ml) um [...] uns lögregla stöðvaði aksturinn og á sama tíma haft í vörslum sínum 1,49 g af tóbaksblönduðu kannabisefni.

2. Laugardaginn 11. ágúst ekið bifreiðinni [...] óhæfur til að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 7,1 ng/ml) um [...] uns henni var lagt við [...] þar sem lögregla hafði afskipti af honum.

3. Þriðjudaginn 16. október ekið bifreiðinni [...] óhæfur til að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 6,7 ng/ml og metamfetamín 220 ng/ml) um [...] uns lögregla stöðvaði aksturinn.

4. Fimmtudaginn 18. október ekið bifreiðinni [...] óhæfur til að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 7,1 ng/ml og metamfetamín 140 ng/ml) og án þess að hlýða ítrekuðum fyrirmælum lögreglu um að nema staðar suður [...] áleiðis gegn rauðu umferðarljósi austur [...] þar sem hann ók með 90 km hraða á klst., þar sem leyfður hraði var 30 km á klst., uns hann beygði suður [...] og stöðvaði bifreiðina við [...]. þar sem hann áfram hlýddi ekki ítrekuðum fyrirmælum lögreglu heldur hljóp undan uns hann féll við og í kjölfarið barðist um gegn lögreglumönnum er handtóku hann.

Teljast brot í öllum liðum varða við 1. mgr., sbr. 2. mgr. 45. gr. a., auk þess sem brot í 4. lið telst varða við 1. mgr. 5. gr. og 4. mgr., sbr. 1. mgr., 37. gr., allt sbr. 1. mgr. 100. gr. umferðarlaga nr. 50/1987 og þá varðar brot í 1. lið einnig við 2. gr., sbr. 5. gr. og 6. gr. laga um ávana og fíkniefni nr. 65/1974, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001 og brot í 4. lið auk þess við 19. gr., sbr. 41. gr. lögreglulaga nr. 90/1996.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Jafnframt er þess krafist að ákærði verði dæmdur til að sæta upptöku á framangreindum fíkniefnum samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur [...] 1983. Samkvæmt framlögðu sakavottorði, dagsettu 9. júlí 2019, var ákærða gerð sektarrefsing með sátt hjá lögreglustjóranum á höfuðborgarsvæðinu þann 6. ágúst 2010 fyrir akstur undir áhrifum ávana og fíkniefna og brot gegn 2. sbr. 5 og 6. gr. laga um ávana og fíkniefni. Með sátt hjá sama embætti þann 21. maí 2014 var ákærða gerð sektarrefsing, meðal annars vegna aksturs undir áhrifum ávana og fíkniefna. Loks var ákærða gerð sekt með lögreglustjórasátt 18. apríl 2016 fyrir brot gegn 2. sbr. 5 og 6. gr. laga um ávana og fíkniefni dagana 6. ágúst 2010 og 18. apríl 2016 fyrir brot gegn 2. sbr. 5 og 6. gr. laga um ávana og fíkniefni. Að öðru leyti kemur sakaferill ákærða ekki til skoðunar vegna ákvörðunar refsingar nú.

Við ákvörðun refsingar er við það miðað að ákærði hafi nú í þriðja sinn og innan ítrekunartíma, sbr. 71. gr. almennra hegningarlaga nr. 19/1940 verið fundinn sekur um að aka óhæfur til að stjórna bifreið örugglega vegna áhrifa ávana og fíkniefna og í annað sinn fyrir brot gegn 2. sbr. 5 og 6. gr. laga nr. 65/1974 um ávana og fíkniefni.

Með hliðsjón af sakarefni málsins, dómvenju og ákvæðum 77. gr. almennra hegningarlaga nr. 19/1940 þykir refsing ákærða nú hæfilega ákveðin fangelsi í 75 daga.

Með vísan til lagaákvæða í ákæru er ákærði sviptur ökuréttindum ævilangt.

Með vísan til lagaákvæða í ákæru sæti ákærði upptöku á 1,49 g af tóbaksblönduðu kannabisefni sem lögregla lagði hald á við rannsókn málsins.

Ákærði greiði 509.866 krónur í sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari fyrir S-kk-þf P-kk-þf Ó-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf R-kk-nf Ó-kk-nf, sæti fangelsi í 75 daga.

Ákærði er sviptur ökurétti ævilangt frá uppkvaðningu dómsins að telja.

Ákærði sæti upptöku á 1,49 g af tóbaksblönduðu kannabisefni.

Ákærði greiði 509.866 krónur í sakarkostnað.

B-kvk-nf V-kvk-nf (sign.)

Með vísan til lagaákvæða í ákæru er ákærði sviptur ökuréttindum ævilangt.

Með vísan til lagaákvæða í ákæru sæti ákærði upptöku á 1,49 g af tóbaksblönduðu kannabisefni sem lögregla lagði hald á við rannsókn málsins.

Ákærði greiði 509.866 krónur í sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari fyrir S-kk-þf P-kk-þf Ó-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

Ákærði, H-kk-nf R-kk-nf Ó-kk-nf, sæti fangelsi í 75 daga.

Ákærði er sviptur ökurétti ævilangt frá uppkvaðningu dómsins að telja.

Ákærði sæti upptöku á 1,49 g af tóbaksblönduðu kannabisefni.

Ákærði greiði 509.866 krónur í sakarkostnað.

B-kvk-nf V-kvk-nf (sign.)